Melissa Gilbert

**Melissa Ellen Gilbert** (Los Angeles, Kalifornia, 1964ko maiatzaren 8a) estatubatuar aktore, telebistako produktorea eta idazlea da. Ezaguna da *Little House on the Prairie* (*Larreko Etxe Txikia*) telesailean egin zuen pertsonaiarengatik. Charles Ingallsen (Michael Landonek interpretatua) bigarren alaba, Laura Ingalls Wilder, interpretatzen zuen. Telesaila 1974tik 1983ra egon zen Espainiako telebistan. Telesaila amaitu eta gutxira, Gerda interpretatu zuen *The Snow Queen* *Faerie Tale Theatre* telesailerako egokitzapenean. *Nutcracker Fantasy* filmean ere jarri zuen ahotsa, eta, ondoren, Barbara Gordonen ahotsa izan zen *Batman: The Animated Series* filmean. Aktoreen Sindikatuko presidentea izan zen.

## Biografia 
### Lehen urteak 
Gilbert Los Angelesen jaio zen, Kalifornian, familia judu batean. Paul Gilbert aktoreak (benetako izena Paul MacMahon zuen) eta Barbara Crane emazteak adoptatu zuten. Jonathan Gilbert ere adoptatu zuten. 

### Aktore ibilbidea 
[ezkerrera|thumb|348x348px|Melissa Gilbert, 1975ean, *[Laura Ingalls Wilder|Laura Ingalls* interpretatuz.]]
Melissak Laura Ingalls Wilderren papera lortu zuen *Little House on the Prairie* *(Larreko etxe txikia)* telesailean, beste bostehun aktore gazte aurkeztu ziren casting bat gainditu ondoren. Hein handi batean, guraso papera zuten Karen Grassle eta Michael Landon aktoreen antzea zuelako aukeratu zuten. Gilbert Leslie Landonen (Michael Landonen alaba bizitza errealean) eskola berera joan zen. Melissa eta bere neba Jonathan Gilbert elkarrekin aritu ziren lanean telesail horretan. Jonathan nebak Willie Ingallsen papera egin zuen eta *The Miracle Worker* lanean ere parte hartu zuen. Melissak zortzi urte zituenean gurasoak banandu egin ziren, eta 11 urte zituenean aita hil egin zen. Ospetsu egin zuen telesaila amaitu zenean, Gilbert asteburu pasa joaten zen Michael Landonen familiarengana eta haren seme Michael Jr. bikote izan zuen aldi batean. Adopziozko ama berriro ezkondu zen, Harold Abelesekin, eta 1975ean Sara Abeles alaba izan zuen, aktore bihurtu zena. 1984an, Sara Abelesek Melissaren abizen bera hartu zuen, eta Sara Gilbert bihurtu zen. Sarak geroago hartu zuen parte *Roseanne* telesail estatubatuarrean.

### *Little House on the Prairie* telesailaren ondoren 
Gilbertek erregularki jarraitu zuen lanean, batez ere telebistan. Jean Donovanen pertsonaia egin zuen *Elecciones del corazón* (1983) filmean. 1984an *Los cazafantasmas* eta Anna Sheridan izan zen *Babylon* 5en hiru ataletan, Bruce Boxleitner senarrarekin batera, 1996an.

2006an, Shari Noble gaixoa interpretatu zuen *Nip/Tuck* lanaren laugarren denboraldiko atal batean. 2007an *Safe Harbour* filmean parte hartu zuen Brad Johnson, Liana Liberato, Rebeca Staab eta Brittany Lane Stewartekin batera lan egin zuen, Bill Cormanek zuzendutako Danielle Steelen nobela baten egokitzapena. 
## Filmografia 
### Filma 
2018
*Gabonak etxean*

### Telebista 
### Aktoreen Sindikatuko presidente 
2001ean Melissak (21 351 boto)  Aktoreen Sindikatuko presidentetzaz arduratu zen, Valerie Harper (12 613 boto) aurkaria garaitu ondoren. 2003an, berriz hautatu zuten, eta, ordukoan, Kent McCordek (%50 boto) irabazi zuen, Melissak %42 boto lortu zuen. 2005eko uztailean, jakinarazi zuen ez zela 3. aldiz  aurkeztuko; beraz, Alan Rosenberg-ek ordezkatu zuen, eta hark hartu zuen sindikatuaren lehendakaritza irailaren 25ean. 

### Bizitza pertsonala 
1988ko otsailaren 21etik 1992ra Bo Brinkmanekin ezkonduta egon zen. Harekin seme bat izan zuen, Dakota Paul, 1989ko maiatzaren 1ean jaioa. 1995eko urtarrilaren 1etik 2011ra Bruce Boxleitnerrekin egon zen ezkonduta. Harekin seme bat izan zuen, Michael Garrett, 1995eko urriaren 6an jaioa. Melissa da, halaber, Brucek aurretiazko harreman batean izan zituen bi umeren amaordea: Sam (1980an jaioa) eta Lee (1985ean jaioa).  2013ko apirilaren 24an Timothy Busfieldekin ezkondu zen. 

## Aintzatespenak 
* Telebistako industriari egindako ekarpenengatik, Gilbertek izar bat lortu zuen Hollywoodeko Ospearen Pasealekuan.
* 1998an, Western Performers Famaren Pasealekuan sartu zuten Vaquero eta bere Ondarearen Museo Nazionalean, Oklahoma Cityn, Oklahoman.

## Erreferentziak 
## Kanpo estekak